CELEX: 62020CN0654
Language: el
Date: 2020-11-15 00:00:00
Title: Υπόθεση C-654/20: Αίτηση προδικαστικής αποφάσεως την οποία υπέβαλε το Apelativen sad Sofia (Βουλγαρία) στις 15 Νοεμβρίου 2020 — Ποινική διαδικασία κατά VD

8.3.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 79/20
            
         
      Αίτηση προδικαστικής αποφάσεως την οποία υπέβαλε το Apelativen sad Sofia (Βουλγαρία) στις 15 Νοεμβρίου 2020 — Ποινική διαδικασία κατά VD
      (Υπόθεση C-654/20)
      (2021/C 79/26)
      Γλώσσα διαδικασίας: η βουλγαρική
      
         Αιτούν δικαστήριο
      
      Apelativen sad Sofia
      
         Ποινική διαδικασία ενώπιον του αιτούντος δικαστηρίου κατά
      
      VD
      
         Προδικαστικά ερωτήματα
      
      
                  1)
               
               
                  Αντιβαίνει στην αρχή nullum crimen, nulla poena sine lege εθνική ρύθμιση η οποία προβλέπει διοικητική και ποινική ευθύνη για την ίδια πράξη, ήτοι την οδήγηση μηχανοκίνητου οχήματος κατά τη διάρκεια ισχύος μέτρου διοικητικού καταναγκασμού που συνίσταται στην αφαίρεση της άδειας οδηγήσεως, χωρίς να υπάρχουν κριτήρια που να καθιστούν δυνατή την αντικειμενική οριοθέτηση των δύο ειδών ευθύνης;
               
            
                  2)
               
               
                  Σε περίπτωση αρνητικής απαντήσεως του Δικαστηρίου της Ευρωπαϊκής Ένωσης στο πρώτο ερώτημα: Ποιες εξουσίες διαθέτει το εθνικό δικαστήριο προκειμένου να διασφαλίζει την αποτελεσματική εφαρμογή των αρχών του δικαίου της Ευρωπαϊκής Ένωσης;
               
            
                  3)
               
               
                  Είναι συμβατή με την αρχή της αναλογικότητας, κατά την έννοια του άρθρου 49, παράγραφος 3, του Χάρτη των Θεμελιωδών Δικαιωμάτων της Ευρωπαϊκής Ένωσης, η επιβολή ποινής φυλακίσεως μέχρι τρία έτη και χρηματικής ποινής 200 έως 1 000 βουλγαρικών λέβα (BGN) για το αδίκημα της οδηγήσεως μηχανοκίνητου οχήματος κατά τη διάρκεια ισχύος μέτρου διοικητικού καταναγκασμού που συνίσταται στην αφαίρεση της άδειας οδηγήσεως;